ડોરેમોન નામની હલકટ ‘ને અત્યંત નુકસાનકારક સિરીઝ ભારતમાં ૨૦૦૫થી આવી. ડિઝની ચેનલ. હવે નેટફ્લિક્સની જેમ ડિઝનીફ્લિક્સ શરૂ થાય છે. ડોરેમોન મૂવીએ મોટા પાયે કમાણી કરી લીધી છે. બહુમત ઘરમાં હોમ-ક્વિન્સ આ ન્યૂસન્સથી ત્રસ્ત છે. આપણા દેશ એવં સમાજમાં વિદેશનું ઘેલું એટલું છે કે બાળકો જ્યારે વિદેશી કાર્ટૂન જુએ ત્યારે સંખ્યાબંધ પેરેન્ટ્સના મગજને વિશિષ્ટ હાશકારો મળે છે. એમાંય સેક્યુલર ગેમના ખેલીઓ માટે તો દેશી કાર્ટૂન જોવું એ અતાર્કિક ‘ને અવૈજ્ઞાનિક થઈ જાય. જો છોટા ભીમ કહે, ‘ભારતે શૂન્યની શોધ આપી ના હોત તો હજુ આખી દુનિયા જંગલી હોત.’ તો એ હિન્દુ કટ્ટરવાદી, ભૂતકાળમાં ભટકતો ‘ને સંકુચિત મનનો થઈ જાય અને આ ડોરેમોન ‘ને નોબિતા અમાનવીય કક્ષાની વાત તદ્દન સહજ રીતે કરે તોય એવાને હસવું આવે.